
Sortin oot the 
Minority Leid 
Nummers. 

IN last month's edeetion o the 
Wittins, we gied the nummer o 
fowk that spake the minority leids 
we proponed tae hae on ane o wir 
Yule cairds. We gied the wrang 
nummers for twa o thae leids in a 
mistak. As faur as we ken, the richt 
nummer o Catalan speakers is 
aboot 6.23m garrin Scots tae drap 
doon intae saicont place. The 
102,000 that we gied last month 
wis juist the nummer o Catalan 
speakers that bides in France. 

That's whit comes o no takin the 
time tae birl the screen doon tae the 
end o whit it wis threapin anent the 
leid. Ay, aiblins it's richt whit fowk 
say - auld age daesna come itsel. 
The ither leid wi the wrang 
nummer wis Basque. Agane, the 
70,000 that wis gien shuid juist hae 
been for the speakers o the leid in 
France an the richt nummer shuid 
be aboot 0.565m. 

Wi a muckle hunner an fortie- 
fower blats, it's weel worth haein, 
if for nae ither raison than tae hae a 
keek at the hinnermaist Report o 
the Scots Spellin Comatee an a 
copy o the Shortleet o Frequent 
Words in Scots. Ae new faceelitie 
that haesna kythed afore in Lallans 
is the wey maist o the blats is 
merkit Lallans for lairnin. Onie 
pages merkit this wey haes been 
gien permeeshion bi the authors for 
schuils tae fotie-copy as monie 
copies as they hae a want for tae 
learn the bairns an collegianers. 


As faur as we ken, this is the first 
time onie o the media haes gien a 
nem tae the language they war 
quotin an the fack that they richtlie 
cried it Scots micht gie a wee bit 
conter tae thae fowk, Scots speakers 
includit, that micht hae thocht it wis 
juist some kinna slang. 

Ither sindrie Scots words fund 
creepin intae the vocabulars o some 
Scottish journalists is:- 

sitooterie, wallies, Glesgae, Big 
Tam, the Tally connection, meeja, 
Broon fae Troon, Say nae mair, wee 
room, goonie, Michty me!, Embra 
Toon, Ah plugged in ma geetar, 
Fland Me Doon Ma Prozac, grand to 
see bonnie Dundee, clootie 
dumpling, she aye complained, kirk, 
no it couldnae, wee Jimmy, photie, 
wee sherry, blootering, hauds, ane 
auld sang, hirpling, scant o siller, 
weel kent, photies, guid folk, Aye, 
ya nosey bugger, the Deil, his ma's 
fae Whitehills, she's deid, awfy, 
toon, doon, cannae, fae, tattie scone 
piece, drookit an lang may yer lum 
reek. An some o thae words haes 
been uised a sicht mair nor juist the 
aince tae! 







We apologeese for thae twa mistaks 
but, nae doot, ye can chew the fat 
ower thae nummers till the coos 
comes hame. It aw lippens on 
whuther ye uise the nummers gied 
oot bi Eurolang or the anes gied oot 
bi the Cooncil o Europe. We 
jalouse that Eurolang's is the maist 
up tae date but, wha kens? 

-ooo- 

Copiericht. 

Copiericht for awthin screivit in this 
wittins blat bides wi R. Fairnie. The 
Scots Tung Wittins can be fotie-copied in 
hail or in pairt athoot leemit o nummers 
an this hauds guid an aw for onie pairt o 
the wittins blat that's furthset in onie 
ither publication. 

A Muckle New 
Lallans’ for the New 
Millennium. 


R Fuirst Lallans 


THE first edeetion o the Scots Leid 
Associe's Lallans journal for the 
year, the century an the millennium, 
is a muckle, weel stappit cheil in 
compare wi its forebeirs. 


-ooo- 

Scots Tung WITTINS 

on the wab. 

The Scots Tung Wittins can be vizzied or 
doon-loadit an prentit (noo in HTML 
format forbye) frae the wab-steid o 

The Scots Speikers Curn, Glesca. 

Wab-steid backin :- 
http://www.mlove.free-online.co.uk/ 

A hard copie o STW is sent free o chairge 
tae aw maimbers o Scots Tung. 
Maimbership subscreivins is £4 peyed ilka 
September. (£5 furth o United Kinrik) 

-ooo- 


Mair Heidie Heidlines 
an Media Sneckins. 

HERE anither twa taen frae the 
Scotsman in Mey follaed wi a 
walin o some o the Scots words 
bein uised in the press ower that 
month. 


A shuir case o, whan ye ettle tae 
speak tae the herts o fowk, ye hiv 
tae uise the words that fowk's herts 
kens best. In the airlie pairt o Mey, 
Ruth Wishart screivin in the Herald 
aboot the SNDA's muckle want for 
mair siller frae the Scottish 
Executive, uises the follaein 
heidline:- A wee bit o cash wad 
dae. 

Ae by-ordinar journalistic step 
forrit was taen bi Scotsman 
reporters on the 31 Mey whan they 
war giein the wittins anent Brian 
Souter's Section 28 referendum 
ootcome. Quotin whit he haed tae 
say aboot the ootcome, they eikit, 
Slipping into Scots, he added: 
"We didnae vote for it, we're no 
having it." 


The follaein quote wis taen frae the 
Scotsman Diary, "It wiz a bit like 
choosing between Axminster or 
General George. But tell yer readers 
for all the good it will do ye, yir just 
as well saving yersel £9,999.50 by 
slapping a tube of glue on yer heid 
and stickin it in a barber's midden." 


R 


The'r a cartoon frae the Press & 
Journal bi Inglis but it didna hae 
P&J for lairnin on it sae we war 
feart tae copie it. Oniewey it shaws 
a chef owerseein twa loons no 
makin a guid job o cookin haggis an 
neeps an abuin thair heids is a 
muckle sign that says, CANNA 
COOK, WINNA COOK! The 
three o thaim is sayin, "Oh me!", 
"Ha! Ha! Ha! Fit a softer!" an 
"This neep's gey teugh!" The 
Grampian TV Director is haudin a 
caird that says, "Grampian told to 
go back to its roots" an he's sayin, 
"I hope this does the trick!" 

|R Heidlines 2 


STV's program cried Soap Secrets 
III, haed Jaqueline Perrie, that plays 
Mike Baldwin's bydie-in Linda in 
Coronation Street, bein speirt 
questions anent her pentin ile 
picters an, amang ither things, she 
repones, "A don't see Linda wi a 
paintbrush in her hand. Ma 
paintin's juist ma hobby!" 

An noo, at lang an last we can gie 
wittins o twa ready tae cook denners 
unner the McIntosh o Dyce brand 
nem an sellt bi TESCO. The ane is 
cried "Haggis, Tatties and Neeps" 
an the tither is juist cried "Mince 
and Tatties". 

-ooo- 






A Braw Weird for ae 
Minority 

DAVID Crystal, man o skill in 
linguistics an honorary professor 
at the Univairsitie o Wales, 
Bangor, threaps in a new buik 
anent deein leids, that Welsh is ae 
minority leid that's growein frae 
strenth tae strenth an, bi wey o a 
language database kent as the 
Ethnologue an uised bi linguists 
aw ower the yird, it noo faws 
intae the tap 15% o the warld's 
spoken leids. (No bad for a leid 
wi 0.5m speakers in compare wi 
the 1.5m speakers o Scots.) 

Professor Crystal's speirins shaws 
that hauf the yird's 6000 leids will 
dee oot athin the neist hunner 
year, an average o ae leid deein 
ilka twa weeks. He threaps that 
linguistic sinderin shuid cairie the 
same wecht as biological sinderin 
an that, juist as we'v lairned tae 
mum the deein oot o onie kinna 
craitur an hiv ettelt tae hain as 
monie as we cuid, we shuid gar a 
want in awbodie tae dae for 
language whit we wad dae for 
onie threitent craitur or plant. 

He's o the consait that whiles, the 
dwinin o a leid can mibbie be 
contered an he pits Welsh forrit 
as sic an exemplar for ither leids 
tae copy. He says that it's "cool" 
noo tae speak Welsh but wairns 
ither leids tae be on the kee-vee 
for some o the kinches that aye 
still bothers Welsh sic as the fack 
that, tho the’r a growthie swall o 
speikers amang the auld an the 
bairns, the’r no sae muckle intrest 
amang the teenagers. The’r 
seemilar reports aboot Gaelic 
whaur it's threapit that teenage 


It wis throu the month o Mey that 
the verra first Belfast Ulster Scots 
Festival (Tha Ulster-Scots 
Gaitherin o Bilfawst), a festival o 
language an leeteratur, poetry an 
drama, music an dance, wis 
hauden. Cooncillor Nelson 
McCausland, that taen pairt in the 
Gaitherin, sayed that it wis the 
Ulster Scots that gied a muckle 
heize tae the biggin o Belfast as a 
modren ceity an that the 
Gaitherin haed duin sae weel bi 
wey o the muckle swall o intrest 
thare wis in the Ulster Scots 
tradeetion in the ceity. 

The Ulster-Scots Leid Societie 
haes been ettlin tae big up the 
leid, that's maistlie spoken 
ootside the touns, an the kythin o 
the hale-Ireland body is a muckle 
step forrit for Ulster Scots, 
parteeclar syne the leid haed nae 
Government body tae forder it 
when the Executive wis shut 
doon. 

It's expeckit bi language 
upsteerers that the stert o the 
athort-the-mairches body will 
maistlie hae tae dae wi gey basic 
projecks the likes o warkin on a 
new Ulster Scots dictionar 

-ooo- 


Takin Throwe-han. 

Bi Wall-Tam Wullie, oor maimber frae 
Udny. 

WEEL weel, an fit like e day? 
Mercy, whit a plowter aathin is. 
Far his aa es waater cam frae? A 
widna be surprised if e deuks 
wisna even beginnin tae complain 
aboot it as weel as e fairmers an e 
gairdeners. There's dubs aa wye, 


As A wis makin ma wey back tae 
e car, his wirds o wisdom 
suddenly dawned on me an A 
stairted tae laach an A wis aye 
laachin fan A got back inower e 
car. E quines of coorse winted tae 
ken fit A wis laachin at an fan A 
telt them fit e aul lad hid said, 
they stairted laachin as weel. Ye 
ken? athin half an oor o leavin 
Steenhive e rain hid stoppit an e 
sin cam oot bricht an waarm an 
whit a gran day aff we hid efter 
aa. Aye, an ivery sae aften een o's 
wid gie a bit chuckle as we 
minded aboot at ae shooer at 
hidna gane aff! 

Sae, nae doot bi e time ye'r aa 
readin es, at ae shooer wull hae 
gane aff, e sin wull be shinin an 
there winna be a pick o dubs tae 

be seen.Ah weel, A've aye 

been a bit o an optimeest ye ken! 

So e Dons is gyan tae bide up in e 
Premier division. Weel A hiv tae 
say at A think it's aa wrang. 
Gweed sakes, they hardly deserve 
tae be in e third division let aleen 
e Premier ane! An peer aul 
Falkirk, tae feenish up nae gittin 
up jist becis their grun wisna up 
tae standard, whit a palaver. 

Seerly it's e fitba at's played on e 
grun at's mair important than 
whither there eneuch seats for e 
supporters' doups. Weel, A jist 
hope at e Dons' players aa tak tent 
o e feelins o their supporters neist 

season an dae a (h.a) gey bit 

better. A think ae wey tae mak 
seer o at wid be jist tae pey them 
if they won their games an nae 
pey thaim if e lost!? 

(Thocht bi Ed. - If they'd duin 
thon last season the hale team 





lassies are mair like tae speak tae 
ane anither in the leid nor the 
laddies an the language o winchin 
aye still seems tae be English. He 
pynts oot anither haud-back bi 
"purists" that gar inferiority 
amang new uisers o the leid bi 
pyntin oot gremmar, eediom an 
spellin mistaks tae thaim. He says 
that this kinna "purist" is the 
warst enemy o the leid an pits 
fowk aff uisin it awthegither. Tho 
it's richt tae offer a mair standart 
wey o expressin a thocht in the 
language, it's wrang tae threap 
that thon’s the ae wey thae 
thochts haes tae be pit in public. 
Onie leevin language, that howps 
tae no dee oot, shuid be weel able 
tae haundle "growth, variation, 
chynge, experiment an 
diversification" as a maitter o 
coorse. 

Noo, thare a puckle thochts we 
micht can uise tae meisure agin 
the Scots leid campaine. 

-ooo- 

Ulster Scots Tae See 
The Guid o The New 
Peace Brekthrou. 

NORLAN Ireland's sindert 
cultural an linguistic heirship is 
set tae ken the guid o a muckle 
heize whan the hale-Ireland body, 
wi owerance for the forderin o 
Irish an Ulster Scots, kythed 
agane on 29 Mey an brocht an 
end tae the scant o siller an want 
o offeecial forderin for baith 
leids. 

The hale-Ireland body, alang wi 
aw the ither athort-the-mairches 
institutions, haed been shut doon 
syne Februar, whan pouer wis 
taen awa frae the Norlan Ireland 
Executive an awthin wis ruled 
frae Wastmeinster. 


richt sappy dubs an aa, whit a 
sotter, an jist ideal for pluntin rice 
in! 


Aa es rain brocht back tae myn 
ane o wir local holidays twa three 
eer syne. It wis an aafu mornin o 
rain fan we set aff, e Wife, 
m'sister an m'sel. We drove inta 
Aiberdeen than oot e sooth road 
heidin for Steenhive. Mercy, it 
wis fair poorin doon, hale waater 
it wis. E car wipers hid a gey 
tyauve copin wi it an e dubs on e 
road at big it wis mair like drivin 
alang a burn. We made up wir 
minds at if e rain wisna showin 
ony signs o abatin gin e time we 
got intil Steenhive, at we wid jist 
turn aboot an gang hame! So 
eventually 

we arrived in e toun o Steenhive 
an it wis then at A discovered at 
A nott tae spen a penny. A turned 
aff e main road an parkit e car on 
e seafront. A jumpit oot o e car an 
ran ower e road tae e gents' toilet 
far, stannin in e door shelterin 
frae e rain, wis twa aul men. As A 
gid past them A made e eeswal 
kin o comment on sic occassions, 
"Aye aye, aafu wither isn't it?" 
Haen spint ma penny an findin at 
e twa aul lads wis aye stannin in e 
doorwey, A stoppit for a wee 
newsie wi them. E wither of 
coorse bein a main topic, A 
meentioned tae them at A hid 
driven aa e wey frae Widney an at 
it hid fair poored aa e wey doon. 

"Is there jist nae ony signs o it 
gyaan aff yet?" A says, lookin oot 
at e niver-endin rain skirpin in e 
puddles on e road. 

"Ach" said ane o the aul lads, "It’s 
nae aa that bad laddie, ye ken, it's 
jist ae shooer at hisna gane aff!" 


wad hae been on the Pairish lang 
syne.) 

-ooo- 


Makars' Neuk 

O Willie brew'd a peck o maut, 
An Rob an Allan cam tae see; 
Three blyther herts that lee-lang 
nicht 

Ye wad na found in Christendie. 


We are na fou, we're nae that fou, 
But just a drappie in our ee! 

The cock may craw, the day may 
daw, 

An ay we'll taste the barley-bree! 

Robert Bums. 

